ऋषभ शेट्टी

**प्रशान्त सेट्टी** (जन्मः ७ जुलाई १९८३), जो व्यावसायिक रूपमा **ऋषभ सेट्टी** नामबाट चिनिन्छन्, कन्नड सिनेमामा काम गर्ने भारतीय अभिनेता, निर्देशक तथा चलचित्र निर्माता हुन्।

सेट्टीले अभिनयमा डेब्यु *तुगलक* (२०१२) मार्फत गरेका थिए। त्यसपछि उनले *उलिदावरु कान्दन्ते* (२०१४) मा महत्वपूर्ण भूमिका निभाए र *रिक्की* (२०१६) मार्फत निर्देशनमा डेब्यु गरेका थिए। उनको निर्देशनमा बनेको अर्को चलचित्र *किरिक पार्टी* (२०१६) व्यावसायिक रूपमा सफल भयो र यो चलचित्रका लागि उनले फिल्मफेयर उत्कृष्ट निर्देशक पुरस्कार तथा साइमा उत्कृष्ट निर्देशक पुरस्कार प्राप्त गरे।

त्यसपछि उनले *बेल बटम* (२०१९), *गरुड गमन वृशभ वाहन* (२०२१) र *कान्तारा* (२०२२) मा अभिनय गरेका छन्। यीमध्ये कान्तारा उनको सबैभन्दा धेरै कमाई गर्ने निर्देशन परियोजना भयो र यसकै लागि उनले राष्ट्रिय चलचित्र पुरस्कारमा उत्कृष्ट प्रमुख अभिनेताको उपाधि प्राप्त गरे।

## प्रारम्भिक जीवन 
प्रशान्त सेट्टीको जन्म ७ जुलाई १९८३ मा कर्नाटकको उडुपी जिल्लाको कुनदापुरा तालुकस्थित केराडी गाउँमा एउटा बुँट परिवारमा भयो। उनले आफ्नो विद्यालय शिक्षा कुनदापुरामै पूरा गरे र पछि व्यवस्थापनमा स्नातक अध्ययन गर्न बेङ्गलुरुको विजया कलेजमा भर्ना भए।

बेङ्गलुरुमा अध्ययन गर्दै गर्दा उनले जन्मग्राममै सक्रिय रूपमा यक्षगान नाटकहरू खेल्दै आफ्नो रङ्गमञ्च यात्रा सुरु गरे। उनी यक्षगानका प्रदर्शनहरूका लागि धेरै सराहना प्राप्त गर्न थाले, र उक्त सफलताले उनलाई अभिनयलाई पेशा रूपमा अघि बढाउन प्रेरित गर्‍यो।

## व्यावसायिक जीवन 
स्नातकपछि, सेट्टीले पानीका क्यान बेच्ने, घरजग्गा व्यावसायमा काम गर्ने, होटलमा काम गर्नेजस्ता विभिन्न सामान्य कामहरू गर्दै चलचित्रहरूमा भूमिका खोज्ने प्रयास पनि गरे। यी कामहरू गर्दै गर्दा उनले बेङ्गलोरको गभर्नमेन्ट चलचित्र एण्ड टिभी इन्स्टिच्युटबाट चलचित्र निर्देशनमा डिप्लोमा पनि हासिल गरे। उनले चलचित्र उद्योगमा क्ल्याप ब्वायका रूपमा काम सुरु गरे, त्यसपछि स्पट ब्वाय, र पछि सहायक निर्देशक बने। उद्योगमै काम गर्ने क्रममा उनको भेट रक्षित सेट्टीसँग भयो, र पछि उनीहरू दुवै राम्रो साथी बने।

उनको पहिलो मुख्य अभिनय भूमिका *तुगलक* (२०१२) मा थियो। उनले पवन कुमारको लुसिया चलचित्रमा एक प्रहरी अधिकृतको सानो भूमिका निभाए र त्यसपछि रक्षित सेट्टीद्वारा निर्देशित उलिदावरु कान्दन्ते मा महत्वपूर्ण भूमिका खेले। सन् २०१६ मा, रक्षित सेट्टी अभिनीत उनको निर्देशन डेब्यु चलचित्र रिक्की बक्स अफिसमा औसत प्रतिकृया प्राप्त गर्‍यो। त्यही वर्ष उनले निर्देशन गरेको किरिक पार्टी बक्स अफिसमा उद्योगमै हिट भयो। यसपछि, सेट्टीले सरकारी ही. प्र. शाले, कसारगोडु, कोडुगे: रामन्ना राय निर्देशन गरे, जसले उत्कृष्ट आलोचनात्मक प्रशंसा प्राप्त गर्‍यो र राष्ट्रिय चलचित्र पुरस्कारमा उत्कृष्ट बाल चलचित्रको पुरस्कार जित्यो।

उनले मुख्य अभिनेताका रूपमा डेब्यु गरेको चलचित्र *बेल बटम* (२०१९) ले राम्रो प्रतिक्रिया पाएको थियो। यसपछि उनको प्रमुख भूमिका *गरुड गमन वृशभ वाहन* (२०२१) चलचित्रमा मङ्गलुरुस्थित ग्याङस्टर ‘हारी’को रूपमा थियो। यो चलचित्र व्यावसायिक तथा समीक्षात्मक दुवै रूपमा सफल भयो। चलचित्रमा ऋषभ सेट्टीको अभिनय र निर्देशक राज बी. सेट्टीको निर्देशनलाई आलोचकहरूले व्यापक रूपमा प्रशंसा गरे।

त्यसपछि उनले मिशन इम्पसिबल र हरिकथे अल्ला गिरिकथे (दुवै सन् २०२२) मा छोटो भूमिका निभाए, जसमा पहिलो चलचित्र उनका लागि तेलगु चलचित्र डेब्यु थियो। सेट्टीले आफ्नो अर्को निर्देशन कान्ताराका लागि होम्बाले चलचित्रसँग सहकार्य गरे, जहाँ उनी मुख्य अभिनेताका रूपमा पनि देखिए। चलचित्र प्रारम्भमा केवल कन्नड भाषामा रिलिज गरिएको थियो, तर उत्कृष्ट समीक्षात्मक सफलतापछि अन्य भाषामा डब गरियो। कान्तारा विश्वव्यापी रूपमा सबैभन्दा धेरै कमाउने कन्नड चलचित्रहरूमध्ये दोस्रो स्थानमा पर्छ।  ५४औँ आइएफएफआई २०२३ मा उनले आइएफएफआई विशेष निर्णायक पुरस्कार प्राप्त गरे।

## फिल्मोग्राफी 
### अभिनेताका रूपमा 
* *अन्यथा उल्लेख नगरेसम्म सबै चलचित्रहरू कन्नडमा छन्।*

### निर्देशकका रूपमा 
### निर्माताका रूपमा 
## पुरस्कार र मनोनयन 
अङ्गुठाकार|२३ डिसेम्बर २०१९ मा नयाँ दिल्लीमा ६६औँ राष्ट्रिय चलचित्र पुरस्कार समारोहमा उपराष्ट्रपति एम. वेंकैया नायडूले ऋषभ शेट्टीलाई सर्वश्रेष्ठ बाल चलचित्रको पुरस्कार प्रदान गर्दै।

## सन्दर्भ सामग्रीहरू 
## बाह्य कडीहरू
* 

श्रेणी:तेलगु चलचित्र अभिनेताहरू
श्रेणी:दक्षिण भारतीय अन्तर्राष्ट्रिय चलचित्र पुरस्कार विजेताहरू
श्रेणी:सन् १९८३ मा जन्म
श्रेणी:फिल्मफेयर पुरस्कार दक्षिण विजेताहरू
श्रेणी:जीवित मानिसहरू
श्रेणी:कन्नड चलचित्र अभिनेताहरू
श्रेणी:कन्नड चलचित्र निर्देशकहरू
श्रेणी:भारतीय चलचित्र अभिनेताहरू
श्रेणी:राष्ट्रिय चलचित्र पुरस्कार (भारत) विजेताहरू
श्रेणी:कर्नाटकका अभिनेताहरू
श्रेणी:कर्नाटकका चलचित्र निर्देशकहरू